Document ID: 32007R0444

KOMMISSIONENS FORORDNING (EF) Nr. 444/2007
af 23. april 2007
om ændring af Rådets forordning (EF) nr. 41/2007 for så vidt angår fangstbegrænsningerne for sild i ICES-underområde I og II
KOMMISSIONEN FOR DE EUROPÆISKE FÆLLESSKABER HAR -
under henvisning til Rådets forordning (EF) nr. 41/2007 af 21. december 2006 om fastsættelse for 2007 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), navnlig bilag IB, og
ud fra følgende betragtninger:
(1)
Ved forordning (EF) nr. 41/2007 fastsættes der fiskerimuligheder for 2007 og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.
(2)
Under forhandlingerne den 18. januar 2007 mellem EF, Færøerne, Island, Norge og Den Russiske Føderation nåede parterne til enighed om en aftale om fiskerimulighederne for atlanto-skandisk sild i det nordøstlige Atlanterhav. Den samlede tilladte fangstmængde for 2007 er fastsat til 1 280 000 tons, hvilket er fuldt ud i overensstemmelse med den videnskabelige rådgivning fra Det Internationale Havundersøgelsesråd (ICES). Aftalen bør gennemføres i EF-lovgivningen.
(3)
Forordning (EF) nr. 41/2007 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilag IB til forordning (EF) nr. 41/2007 ændres som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. april 2007.

Labels: 11
6